રાજુલાથી ઉદ્યોગપતિ દ્વારા ૩૦૦ જેટલા યાત્રિકોને હરદ્વાર મુકામે શ્રીમદ ભાગવત સપ્તાહમાં લઇ જવામાં આવ્યા હતા જ્યાં શનિવારે કથા સંપન્ન થઇ હતી બાદમાં રવિવારે સવારે રાજુલા આવવા માટે નીકળતા હતા ત્યારે કોડીનાર તાલુકાના મિતીયાજ ગામના પ્રદ્યુમનભાઈ રમણીકલાલ ઠાકર ઉવ ૭૮ ને છાતીમાં દુખાવો ઉપાડતા પડી ગયા હતા બાદમાં નજીકની હોસ્પિટલ માં લઇ ગયા હતા જ્યાં ફરજ પરના ડોકટરે મૃત જાહેર કર્યા હતા બાદમાં સંઘના અન્ય યાત્રિકો ને રવાના કરી દેવાયા હતા પણ આ પરિવાર વિસામણ માં મુકાયો હવે શું કરવું આ પરિવારજનો પાસે કોઈ આર્થિક વ્યવસ્થા પણ ન હતી ત્યારે પરિવાર મહામુસીબતમાં ફસાયો હતો બાદમાં સ્મશાનવિધિ હરદ્વારમાં જ કરવાનું નક્કી કરાયું હતું આ કમભાગી ઘટનાની જાણ રાજુલાના પૂર્વ સંસદીય સચિવ હીરાભાઈ સોલંકીને થતા આખા પરિવારને રહેવાની હવાઈ મારફતે રાજુલા લાવવાની તમામ વ્યવસ્થા કરી હતી અને ખરા સમયે માનવતા મહેંકી ઉઠી હતી આ પરિવારને આ અજાણ્યા વિસ્તારમાં ઢાલ બન્યા હતા હરદ્વારમાં જ રહેવાની તેમજ સ્મશાન વિધિની વ્યવસ્થા કરવામાં આવી હતી રાજુલાના આ આગેવાને અનોખી માનવતા દેખાડતા બ્રહ્મસમાજે આભાર માન્યો હતો આ બાબતે હીરાભાઈ સોલંકીએ જણાવ્યું હતું કે રાજકીય ક્ષેત્રમાં ભલે હોઈએ પણ માનવતા પહેલા હોવી જોઈએ એમાં પણ મોતનો મલાજો તો રાખવો જ પડે એમાંય બ્રાહ્મણ પરિવાર ત્યારે બ્રાહ્મણો હમેંશા અમારા માટે પૂજનીય રહ્યા છે અને હંમેશા પૂજનીય રહેશે આ કોઈ ઉપકાર નથી કર્યો પણ બ્રાહ્મણો પ્રત્યે મારુ ઋણ વ્યક્ત કર્યું છે.